ເຈົ້າຂອງ ຖານເຈາະ ຕົກລົງຈ່າຍ ຄ່າປັບໃໝ ຫຼາຍກວ່າ 1 ພັນລ້ານ ໂດລາ
ເຈົ້າຂອງຖານເຈາະນໍ້າມັນ ໃນບໍລິເວນອ່າວເມັກຊິໂກ ຕົກລົງຈ່າຍຄ່າປັບໃໝ 1 ພັນ 400 ລ້ານໂດລາ ກ່ຽວກັບນໍ້າມັນຮົ່ວ ຫຼັງຈາກເກີດເຫດລະເບີດ ໃນປີ 2010.
ເຈົ້າຂອງຖານເຈາະນໍ້າມັນທີ່ເກີດລະເບີດຢູ່ອ່າວເມັກຊິໂກໃນປີ 2010 ແລະ ພາໃຫ້ ມີນໍ້າມັນຮົ່ວໄຫຼ ຮ້າຍແຮງສຸດ ໃນປະຫວັດ ສາດຂອງສະຫະລັດນັ້ນ ຈະຈ່າຍຄ່າ ປັບໃໝເປັນເງິນຫຼາຍກວ່າ 1 ພັນລ້ານໂດລາ ພາຍໃຕ້ການຕົກລົງກັບກະຊວງຍຸຕິທຳຂອງສະຫະລັດ ບໍລິສັດ Transocean Deepwater ຮັບຮູ້ ໃນວັນພະຫັດ ວານນີ້ວ່າ ມັນເປັນຄວາມຜິດທາງອາຍາ ທີ່ຕົນບໍ່ໄດ້ທຳການສືບສວນເບິ່ງ ຫຼັກຖານທີ່ວ່າ ທໍ່ນໍ້າມັນໃຕ້ທະເລເລິກບໍ່ໄດ້ມີຄວາມແໜ້ນໜາ ປອດໄພ ນອກນັ້ນ ບໍລິສັດດັ່ງກ່າວຍັງຍອມຮັບຜິດວ່າ ຕົນໄດ້ ລະເມີດກົດໝາຍນໍ້າສະອາດຂອງລັດຖະບານກາງ ບໍລິສັດ Transocean ຈະຈ່າຍຄ່າປັບໃໝດ້ານແພ່ງ ດ້ານອາ ຍາແລະອື່ນໆອີກ ເປັນເງິນ 1 ພັນ 400 ລ້ານໂດລາ ເງິນຈຳນວນດັ່ງກ່າວນີ້ຈະຖືກນຳໄປ ໃຊ້ສຳລັບຟື້ນຟູເຂດທີ່ໄດ້ຮັບຜົນກະທົບຈາກນໍ້າມັນຮົ່ວໃນບໍລິເວນອ່າວເມັກຊິໂກຮວມທັງ ບ່ອນຢູ່ອາໄສຂອງນົກແລະສັດປ່ານໍາດ້ວຍ ທ່ານ Eric Holder ລັດຖະມົນຕີກະຊວງຍຸຕິທຳຂອງສະຫະລັດ ກ່າວວ່າ ການຕົກລົງກັນ ໃນວັນພະຫັດວານນີ້ ແມ່ນບາດກ້າວທີ່ສຳຄັນ ໃກ້ຄຽງກັບຄວາມຍຸຕິທຳສຳລັບມະນຸດ ໃນ ຄວາມຄາດເຄື່ອນຂອງສິ່ງແວດລ້ອມແລະເສດຖະມິຕິທີ່ເກີດຈາກການຮົ່ວໄຫຼຂອງນໍ້າມັນ ຖານເຈາະນໍ້າມັນ ຢູ່ນອກແຄມຝັ່ງຂອງລັດ Louisiana ໄດ້ເກີດລະເບີດຂຶ້ນ ໃນເດືອນເມ ສາປີ 2010 ເຮັດໃຫ້ພວກຄົນງານ 11 ຄົນເສຍຊີວິດ ເຫດລະເບີດທີ່ວ່ານີ້ ໄດ້ພາໃຫ້ມີນໍ້າ ມັນຮົ່ວໄຫຼແບບຄວບຄຸມບໍ່ໄດ້ຈຳນວນຫຼາຍລ້ານລິດອອກຈາກບໍ່ທີ່ຢູ່ພື້ນທະເລເປັນເວລາ 3 ເດືອນ